Sabinet | Volume 117, Issue 3285
Volume 117, Issue 3285, 2014 Die Kerkblad - Volume 117, Issue 3285, November 2014 Navigate this Journal About Current issue Previous issues Submit a paper Contact the Editor Volumes & issues
Volume 119 (2017) Volume 118 ([2017, 2015, 2016]) Volume 118 ([2017, 2015, 2016]) Volume 118 ([2017, 2015, 2016]) Volume 117 ([2014, 2015]) Volume 117 ([2014, 2015]) Volume 116 ([2014, 2013]) Volume 116 ([2014, 2013]) Volume 115 ([2012, 2013]) Volume 115 ([2012, 2013]) Volume 114 ([2011, 2012]) Volume 114 ([2011, 2012]) Volume 113 ([2011, 2010]) Volume 113 ([2011, 2010]) Volume 112 ([2009, 2010]) Volume 112 ([2009, 2010]) Volume 111 (2009) Volume 110 ([2007, 2008]) Volume 110 ([2007, 2008]) Volume 109 ([2006, 2007]) Volume 109 ([2006, 2007]) Volume 108 ([2005, 2006]) Volume 108 ([2005, 2006]) Volume 107 ([2005, 2004]) Volume 107 ([2005, 2004]) Volume 106 ([2003, 2004]) Volume 106 ([2003, 2004]) Volume 105 ([2003, 2002]) Volume 105 ([2003, 2002]) Volume 117, Issue 3285, November 2014 (0)
Nagmaal in &apos;n pizzaplek? : van die redakteur
In die Kerkbode van 15 Augustus 2014 verskyn &apos;n voorbladberig van &apos;n NG-gemeente wat tot twee of drie keer per maand nagmaal in &apos;n pizza-restaurant vier. Volgens die berig bespreek hulle telkens &apos;n lang tafel by die restaurant en dan nooi hulle so 20 mense om op hulle eie rekening te kom saamkuier.
God se voorskrif vir depressie : uit die Woord
M. (Mechiel) Venter
Ons ontmoet Elia hier in &apos;n toestand van totale bedruktheid - só erg dat hy die dood bo die lewe verkies. Hy neem nie sy eie lewe nie, maar dring daar op aan dat God dit moet beëindig, met die selfgerigte motivering: "Nou is dit genoeg, Here!" Dié depressiewe gemoedstoestand kom deesdae baie in ons land voor. Daar word gesê dat Suid- Afrika die agtste hoogste aantal gevalle van selfdood in die wêreld het.
Genadedood ... wat gaan die kerke doen? : redaksioneel
Die Kerkblad 117, pp 4 –5 (2014)
Die debat oor genadedood is tans voluit aan die gang. &apos;n Organisasie bekend as Dignity SA is met &apos;n veldtog besig om wetgewing deurgevoer te kry wat genadedood sal wettig, soos reeds in verskeie lande van die wêreld die geval is. Die hele saak is verder in die kollig geplaas deur die onlangse selfmoord van die politikus Mario Oriani-Ambrosini en die mediese dokter Anrich Burger, &apos;n kwadrupleeg ná &apos;n ongeluk. Burger is in dié proses deur prof. Sean Davison gehelp, wat verlede jaar in Nieu-Seeland gevonnis is omdat hy sy 85-jarige ma gehelp het om te sterf.
God se teenwoordigheid onder die erediens - wat is my gesindheid? : brandpunt
Die Kerkblad 117, pp 6 –8 (2014)
Gedurende die Reformasie word verklaar dat &apos;n erediens geen vertoning is waarin toeskouers (lidmate) bloot van &apos;n afstand moet waarneem nie. Gelowiges is deelnemers aan die erediens. Agter hierdie ses woorde skuil &apos;n spanningsveld. Om &apos;n deelnemer aan die erediens te wees, moet my gesindheid as deelnemer in pas kom met die bedoeling van die erediens. Verkeerde gesindhede teenoor die erediens kan die vreugde van erediensviering wegneem.
Vrug van die Gees (4) - die Heilige Gees laat geduld, vriendelikheid en goedhartigheid groei : diskussie
Die Kerkblad 117, pp 9 –10 (2014)
Die vrug van die Heilige Gees groei uit die Wortel, Christus, en die boom (stam en takke) is die Gees wat ons lei en beheers. Christus leef in ons en gee so die lewensap deur, en deur die Gees se werk laat Hy in ons die vrug groei: liefde, blydskap, vrede, geduld, vriendelikheid, goedhartigheid, getrouheid, nederigheid en selfbeheersing.
Die kerk as die liggaam van Christus (4) - beginsels vir oefening in Godsaligheid : diskussie
Die Kerkblad 117, pp 11 –12 (2014)
In die vorige artikels is aandag gegee aan die triljoene selle waaruit die menslike liggaam opgebou is - dit is die wetenskap. In Openbaring lees ons dat die heiliges voor God se troon &apos;n menslik ontelbare skare is - dit is die geloof. Hoe pragtig pas die wetenskap by die Woord!
Gereformeerde spiritualiteit (4) - lewe onder die beskerming van die hoop : diskussie
Die Kerkblad 117, pp 13 –14 (2014)
Die Reformasie van die 16de eeu het &apos;n baie hoë waardering vir die doop gehad. Die rykdom van die doop word onder gereformeerdes egter nie altyd besef nie. Baie sit, sonder dat hulle dit besef, soos arm bedelaars op &apos;n bank van goud.
Omkeerstrategie ... die krisis en &apos;n moontlike oplossing : diskussie
Die Kerkblad 117, pp 15 –17 (2014)
My vorige artikel oor die vraagstuk van &apos;n omkeerstrategie vir die GKSA (Die Kerkblad April 2014) het nie juis groot opslae gemaak nie, en wel om twee moontlike redes. Daar is maar relatief min van ons lidmate wat op Die Kerkblad ingeteken is, en diegene wat ingeteken is, lees dit seker nie elke keer deur nie. Die tweede moontlike rede is dat die kwessie dalk nie so brandend is onder ons lidmate as wat sommige van ons gedink het nie.
Hoe bring ek die evangelie aan &apos;n Moslem? : diskussie
Die Kerkblad 117, pp 18 –21 (2014)
Vroeër was hulle baie ver buite ons gesigsveld en leefwêreld. In kerklike kringe is daar, as gevolg van die geslotenheid van hulle woonplekke, na hulle as "onbereikte groepe" verwys. Die situasie het egter ingrypend verander. In ons voormalige stamlande (moderne Europa) word die tradisioneel Westerse bevolking op hierdie oomblik gekonfronteer met &apos;n groeiende en militante Moslembevolking wat na alle verwagting binne die volgende 20 jaar ver in die meerderheid gaan wees.
Godsdiens op skool : ja of nee? : diskussie
Die interdik wat die Organisasie vir Godsdiensonderrig en Demokrasie (OGOD) onder leiding van Hans Pietersen onlangs teen ses skole by die hooggeregshof in Johannesburg aangevra het met die versoek om alle Christelike gebruike tydens skoolure te staak, omdat dit ongrondwetlik is, geniet tans groot publisiteit in dagblaaie.
Saam op pad, een in leer, diens en tug - Sinodos (Grieks) - saam op pad : diskussie
Baie keer word die Sinode afgemaak asof dit geen betekenis vir die gewone lidmaat of die plaaslike kerk het nie. Ten onregte word die Sinode dan afgemaak as &apos;n vergadering van ou ouderlinge wat lankal met die werklikheid van die moderne kerk en die uitdagings van die nuwe geslag tred verloor het. Wat beteken die Sinode vir my en my gemeente?
Emeritusgedenklesing en erkenningsfunksie : Teologiese Skool
Die Teologiese Skool Potchefstroom het op 26 September weer &apos;n emeritusgedenklesing en erkenningfunksie aangebied. Die doel van die byeenkoms was om aan die werk van ons emeritus-teologiese professore erkenning te gee. Die gebruik is dat een van die emeriti genooi word om &apos;n lesing te lewer, waarop &apos;n tweede emeritus dan reageer en reflekteer op die lewe en werk van die emeritus wat die lesing gelewer het. Al die emeritus-professore, hulle gades en weduwees is na hierdie geleenheid genooi.
Bybelse godsdiens gaan oor die herstel van versteurde verhoudings : Teologiese Skool
Hierdie verhouding bepaal of ons &apos;n sinvolle benadering van sake en mense het. Wanneer die Sadduseërs vir Jesus vra wat van &apos;n mens word nadat hy sterf, dan antwoord Hy: Vra eerstens watter verband daar met God is. Jesus sê: "Julle dwaal omdat julle nie die Skrif en ook nie die krag van God ken nie ... En wat die opstanding van die dooies betref, het julle dan nie gelees wat God vir julle gesê het nie: &apos;Ek is die God van Abraham, die God van Isak, en die God van Jakob&apos;? Hy is nie die God van dooies nie, maar van lewendes" (Matt. 22:29-32).
Refleksie op die lewe en werk van prof. Jaap Helberg : Teologiese Skool
Dit was vir my &apos;n besondere voorreg om by geleentheid van &apos;n byeenkoms van emeritusprofessore van die TSP en NWU op 26 September in Potchefstroom, by welke geleentheid erkenning verleen is aan die belangrike teologiese bydrae wat prof. Jaap Helberg gelewer het, kortliks op sy voordrag te antwoord. Dat hy &apos;n buitengewone bydrae in die GKSA en in die land gelewer het, is immers onmiskenbaar.
Kort profiele van finalejaarstudente Jacques Tredoux, Franscois Pretorius en Jan-Louis Coetzer.
Israëlvisies in beweging: Gevolgen voor Kerk, geloof en theologie, Steven Paas. : boekbespreking
Gedurende &apos;n tydperk dat die konflik tussen die staat Israel en die Palestyne weer fel in die kollig geplaas is - vir die hoeveelste keer! - is hierdie publikasie besonder aktueel. "Dat Christene altyd belangstelling vir die &apos;heilige land&apos; of vir Jerusalem gehad het, is nie meer as normaal nie, gesien die sentrale plek daarvan", erken die skrywer. "Waarom dit hier gaan, is dat daar onder Christene eweneens &apos;n uitsonderlike, abnormale godsdienstige gefassineerdheid bestaan vir die na-Bybelse Israel as volk, land en godsdiens, vir Sion dus. Dit is die onderwerp van hierdie studie" (p. 19, kursivering van my). Paas noem hierdie oordrewe belangstelling Israelisme (sy vertaling van die, meer algemene, Engelse aanduiding Christian Zionism). Hy beskou hierdie stroming, met sy verskillende vertakkinge, in die kerk en teologie van ná die Tweede Wêreldoorlog as &apos;n godsdienstige ideologie. Volgens hom is dit &apos;n soort Christelike teëhanger van Joodse Sionisme self. "Het Israelisme van heden bedreigt de fundamenten van Kerk en theologie" (p.7). Só ernstig is dit vir hom!
President Kruger Kinderhuis Pretoria 75 jaar oud : van oraloor
Die Kinderhuis is tans geregistreer om 63 kinders te versorg, ouderdomme wissel vanaf twee jaar tot 18 jaar. Al ons kinders word by ons geplaas op grond van &apos;n hofbevel as gevolg van verskeie redes, soos gesinsgeweld, ouers se verslawing aan afhanklikheidsmiddele, molestering, tekort aan versorgingsmiddele en ander trauma-verwante oorsake.
Verklaring oor aanslag op die Noordwes-Universiteit, Potchefstroomkampus : van oraloor
Ons het die afgelope tyd in verskeie uitgawes berig van die aanslae wat uit verskeie oorde teen die NWU en in besonder die Potchefstroomkampus geloods word (vgl. ook die artikel van prof. Herman van Schalkwyk in die Septemberuitgawe). Die intensiteit van die aanslag het in die jongste tyd net toegeneem en het gedaal tot die vlak van leuens en ongegronde bewerings. Dit is duidelik dat studente, oudstudente en almal wat &apos;n besondere band met die NWU het, ook ter wille van die waarheid, nie langer kan stilbly nie. Dit geld ook vir die GKSA wat nie net die nouste historiese band met die Universiteit het nie, maar steeds in &apos;n kontraktuele ooreenkoms met die NWU staan.
Ds. Jelte Kits 1 Augustus 1935 - 29 Julie 2014 : in dankbare herinnering
As vierjarige seuntjie het Jelte saam met sy ouers (Douwe en Tine) uit Holland na Suid-Afrika gekom. Hy was die oudste van vier kinders. In 1961 het hierdie B.Comstudent gereeld by my - besig met my teologiese studies - kom kuier. Weke later het dit eers tot my deurgedring: Jelte is intens belangstellend in Marie, my suster, ook &apos;n Pukstudent. Hulle is later getroud en op 32-jarige leeftyd het sy roeping om predikant te word, hulle gesin weer na Potchefstroom gelei. Vier kinders is aan hulle geskenk: Douwe, Jakobus, Retha en Tinus.